
Ақтөбе, Көкбастау, Қызыларық және Нұрлыкент ауылдық 
округтері әкімдерінің өздеріне жүктелген функциялары мен 
міндеттерін орындауы жөніндегі есебі


[bookmark: _Hlk232149403][bookmark: _Hlk232154179]«Қазақстан Республикасындағы жергілікті мемлекеттік басқару және            өзін-өзі басқару туралы» Қазақстан Республикасы Заңының 6-бабына, Қазақстан Республикасы Президентінің «Әкімдердің мәслихаттар алдында есеп беруін өткізу туралы» Жарлығына сәйкес Ақтөбе ауылдық округі әкімінің міндетін уақытша атқарушы Тілепалды Қуаныш Қайратұлының, Көкбастау ауылдық округінің әкімі Сейтаев Мәлік Берікұлының, Қызыларық ауылдық округінің әкімі Қасымбеков Марат Сайлауұлының және Нұрлыкент ауылдық округінің әкімі Рақымбек Нұрсұлтан Аманбекұлының өздеріне жүктелген функциялары мен міндеттерді орындауы жөніндегі есептерін тыңдай және талқылай келе Жуалы аудандық мәслихаты ШЕШІМ ҚАБЫЛДАДЫ:
[bookmark: _GoBack]1. Ақтөбе ауылдық округі әкімінің міндетін уақытша атқарушы Қ.Қ.Тілепалдының, Көкбастау ауылдық округінің әкімі М.Б.Сейтаевтың, Қызыларық ауылдық округінің әкімі М.С.Қасымбековтың және Нұрлыкент ауылдық округінің әкімі Н.А.Рақымбектің өздеріне жүктелген функциялар мен міндеттерді орындауы жөніндегі есептері назарға алынсын.
2. Ауылдық округ әкімдеріне: 
1) еңбекке қабілетті тұрғындарды жұмыспен қамту, жаңа тұрақты жұмыс орындарын ашу;
	2) пайдаланбай жатқан ауылшаруашылығы мақсатындағы жерлерді мемлекетке қайтару жұмыстарын жүргізу;
3) ауыл шаруашылығы саласын үдемелі инновациялық тәсіл бойынша дамыту, озық технологияларды енгізу және кәсіпкерлік қызметті дамыту;
4) елді мекендерді абаттандыру, көгалдандыру, жарықтандыру және  санитарлық тазарту жөніндегі жұмыстарды ұйымдастыру;
5) жайылымдардың жалпы алаңына түсетін жүктеменің шекті рұқсат етілетін нормаларының сақталуын жергілікті өзін-өзі басқару органдарымен бірлесіп қамтамасыз ету.
6) бөлінген бюджеттік қаржылардың игерілуіне қатаң бақылау жасау; 
7) округтін статистикалық мәліметтерімен әр әкім толық және нақты хабардар болуы ұсынылсын.
3. Осы шешімнің орындалу барысын бақылау аудандық мәслихаттың әкімшілік-аумақтық құрылым, аумақты әлеуметтік-экономикалық дамыту, бюджет және жергілікті салықтар мәселелері, адамдардың құқығын қорғау жөніндегі тұрақты комиссиясына жүктелсін. 

